b'\n_START_ARTICLE_\nDnevnik Hiacinte Novak\n_START_SECTION_\nVsebina\n_START_PARAGRAPH_\nDnevnik Hiacinte Novak, V znamenju tehtnice (COBISS)_NEWLINE_Hiacinta je lo\xc4\x8denka srednjih let, ki se nekega dne, potem ko je prebrala Dnevnik Bridget Jones, odlo\xc4\x8dila, da se bo tudi sama lotila pisanja dnevnika. Je mati dveh odra\xc5\xa1\xc4\x8dajo\xc4\x8dih pubertetnic, zaposlena na po\xc5\xa1ti, kjer nekega dne spozna \xc4\x8dednega podjetnika z nepremi\xc4\x8dninami, Florjana Koro\xc5\xa1ca. Z njim se zaplete v ljubezensko razmerje, ki se po misiji\xc2\xa0\xc2\xbbPod krinko\xc2\xab, v kateri skupaj z dvema prijateljicamna, Hildo in Saro, sku\xc5\xa1a razkrinkati Sarinega mo\xc5\xbea. Med akcijo se Hiacinta sre\xc4\x8da s Florjanom , ki se kasneje skupaj z dekleti odpravi v lokal, kjer ga sku\xc5\xa1a zapeljati Sara. Hiacinta, ki se je medtem zaradi finan\xc4\x8dnih te\xc5\xbeav zaposlila v Florjanovme podjetju, se ljubosumna odpravi domov, misle\xc4\x8d, da jo je Florjan prevaral. Hkrati jo mu\xc4\x8di vest, da je Florjan poro\xc4\x8den in da morda tudi sama ni popolna, vendar se slednje kasneje izka\xc5\xbee za neresni\xc4\x8dno. Sara nadaljuje svojo igro zapeljevanja pod pretvezo, da \xc5\xbeeli kupiti vikend ob morju, kjer bi lahko v miru pisala, \xc4\x8deprav v resnici sploh ni pisateljica. Na poti ji stoji Hiacinta, ki se je sku\xc5\xa1a znebiti z zvija\xc4\x8do: v prtlja\xc5\xbenik njene stoenke skrije denar, ki ga je ukradla iz Florjanovega sefa. Ko Hiacinta nekega dne ni\xc4\x8d hudega slute\xc4\x8d pride v slu\xc5\xbebo, jo tam pri\xc4\x8daka Florjan s Saro in policijo. Obto\xc5\xbeijo jo kraje denarja, vendar se kasneje izka\xc5\xbee, da je za ta zlo\xc4\x8din kriva Sara, ki tako pristane v zaporu, Florjan pa se vrne k Hiacinti._NEWLINE_Dnevnik Hiacinte Novak, V znamenju \xc5\xa1korpijona (COBISS)_NEWLINE_V drugem delu Hiacintinega dnevnika spoznamo Florjanovo mamo, Vando Koro\xc5\xa1ec, ki svojega sina z dekletom zaloti v nerodnem polo\xc5\xbeaju. Zaljubljenca \xc5\xbeelita popraviti vtis, zato se odlo\xc4\x8dita, da bosta skupaj poskrbela za ve\xc4\x8drjo pri Hiacinti. Ve\xc4\x8derjo naj bi skuhala Hiacinta, ki spoh ni ve\xc5\xa1\xc4\x8da kuhanja, poleg tega pa mora skuhati povsem nepoznano jed. V zadregi Hiacinta na pomo\xc4\x8d pokli\xc4\x8de svojo prijateljico Hildo. Skupaj pripravita ve\xc4\x8derjo za gospoda in gospo Koro\xc5\xa1ec, ki se kasneje izka\xc5\xbee za popolno polomijo. Hiacinta se ponovno znajde v stiski, saj se zaveda, da bo ta ve\xc4\x8derja vplivala na njen odnos s Florjanom, ki je po ve\xc4\x8derji dolgo ne obi\xc5\xa1\xc4\x8de. \xc5\xbde naslednjega dne na sprehodu s svojo psi\xc4\x8dko Belo sre\xc4\x8da Gorana Rovana (sama mu nadene vzdevek grof Drakula), ki jo kasneje re\xc5\xa1i iz nevarnih polo\xc5\xbeajev. Rovan poskrbi tudi za Hiacintino omoti\xc4\x8dnost, saj ji v kavo, ki jo pogosto kuha sam, nasuje mamilo, zaradi \xc4\x8desar se kasneje Hiacinta ne spomni preteklih dogodkov, Zato misli, da je prevarala Florjana, ko se je nekega dne zbudila ob grofu Drakuli. Dnevnik se kon\xc4\x8da s Hiacintinim obiskom v Florjanovi pisarni, kjer Hiacinta odkrije, da je bil njen fant med vikendom, ko naj bi bil v tujini, v resnici v hotelu s svojo mamo. Tam najde tudi ra\xc4\x8dun iz toplic, kjer naj bi Florjan vzdr\xc5\xbeeval svojo ljubico. Nato v pisano vstopi Florjan, ji vse pojasni in ji o\xc4\x8dita prevaro z Goranom. Pojasni ji tudi, zakaj je tako dolgo ni obiskal. Nato mu Hiacinta pove, kaj je med njegovo odsotnostjo odkrila v pisarni, iz katere nato zbe\xc5\xbei._NEWLINE_Dnevnik Hiacinte Novak, V znamenju vodnarja (COBISS)_NEWLINE_V tretjem delu se Hiacinta odpravi v zdravili\xc5\xa1\xc4\x8de, kamor jo pospremi fizioterapevt Jur, s katerim se sku\xc5\xa1a zaplesti v ljubezensko romanco, da bi pozabila na Florjana in nezgodo z Rovanom, a ji slednji podvig ne uspe ravno najbolje. V slu\xc5\xbebi ni ravno najbolj uspe\xc5\xa1na, saj jo \xc5\xa1efica Helena nenehno zbada. Nekega dne se ji upre, vendar \xc5\xbee naslednii dan za\xc4\x8duti posledice svojga dejanja. Helena jo namre\xc4\x8d pod pretvezo, da ima rojstni dan, povabi v pisarno in ji ponudi \xc5\xa1ampanjec. \xc4\x8cez nekaj minut se na po\xc5\xa1ti pojavijo in\xc5\xa1pektorji, ki najdejo Hiacinto pijano na delovnem mestu in ji zagrozijo z odpustitvijo, \xc4\x8de ne bo bolj previdna. Hiacinto te\xc5\xbeave spremljajo tudi v zasebnem \xc5\xbeivljenju. Nekega dne, ko se h\xc4\x8deri odpravita na smu\xc4\x8danje z o\xc4\x8detom, v Vanesini omari odkrije droge in po pogovoru s svojo prijateljico Katjo spozna, da se h\xc4\x8di vdaja mamilom. Hiacinta sklene, da bo poskrbela za svojo prvorojenko, kar ji nazadnje tudi uspe. Novo leto, ki ga Hiacinta pri\xc4\x8daka sama, se zanjo slabo za\xc4\x8dne, saj izgubi slu\xc5\xbebo na po\xc5\xa1ti. Obupana se zat\xc4\x8de k svoji prijateljici Vesni, ki ji priskrbi slu\xc5\xbebo v tovarni. Hiacinta jo sprejme in hkrati upa, da bo kmalu dokon\xc4\x8dala \xc5\xa1tudij angle\xc5\xa1\xc4\x8dine in dobila bolj\xc5\xa1o slu\xc5\xbebo. Na poroki svoje prijateljice Hilde spozna Alena, za katerega meni, da ji lahko pomaga pozabiti Florjana, kasneje pa spozna, da ni primeren zanjo. Sre\xc4\x8da tudi Gorana, ki ji sku\xc5\xa1a povedati po resnici, zakaj jo je neprestano zaslodoval, vendar se mu Hiacinta izogiba. Naposled mu le prisluhne in izve, da ni prevarala Florjana in da so bila za njeno omoti\xc4\x8dnost kriva mamila, ki jih je Rovan, ki je na obisku vedno \xc5\xbeelel pripravljati kavo, nasul v skodelico. Hiacinta nato vsa sre\xc4\x8dna, ker ni prevarala Florjana (ta si je medtem na\xc5\xa1el \xc5\xbee drugo simpatijo), ste\xc4\x8de k njemu in mu pove, kar je pravkar izvedela. Ko Florjan izve, da naj bi bila za njuno propadlo razmerje kriva njegova mati, jo nemudoma na\xc5\xbeene iz pisarne, s \xc4\x8dimer je njuno razmerje dokon\xc4\x8dno kon\xc4\x8dano. Nato Hilda prijateljici po telefonu sporo\xc4\x8di, da je dobila slu\xc5\xbebo prevajalke. Dnevnik se zaklju\xc4\x8di s Hiacintinim spoznanjem, da lahko \xc5\xbeenska povsem sama brez mo\xc5\xa1ke podpore krmari skozi \xc5\xbeivljenje.'